ΓΡΑΠΤΗ ΕΡΩΤΗΣΗ E-0608/02

υποβολή: Erik Meijer (GUE/NGL)και Herman Schmid (GUE/NGL) προς την Επιτροπή

(5 Μαρτίου 2002)

Θέμα: Η διακοπή της αποστολής εμβασμάτων από κράτη μέλη της ΕΕ σε κατοίκους του διαμελισμένου κράτους της. Σομαλίας, λόγω της πιθανής παρουσίας τρομοκρατών

1. Γνωρίζει η Επιτροπή ότι η τράπεζα El Barakat της Σομαλίας μεταφέρει χρήματα από μικρά πρακτορεία που βρίσκονται σε κράτη μέλη της ΕΕ, για λογαριασμό πολιτών της Σομαλίας που διαμένουν στα κράτη αυτά, με αποδέκτες συγγενικά τους πρόσωπα που ζουν σε κατάσταση μεγάλης φτώχειας στη Σομαλία την οποία έχουν διαμεριστεί μεταξύ τους οι αλληλο-αντιμέτωποι πολέμαρχοι·

2. Μπορεί να αναφέρει η Επιτροπή εάν περί τις 27 Δεκεμβρίου 2001, κάποιο από τα θεσμικά όργανα της ΕΕ έλαβε την απόφαση να θέσει τέρμα στις τρέχουσες χρηματικές συναλλαγές μέσω της τράπεζας El Barak;

3. Υπάρχει κάποιος συσχετισμός μεταξύ της ως άνω απόφασης της ΕΕ και του ψηφίσματος 1390 του Συμβουλίου Ασφαλείας των Ηνωμένων Εθνών, το οποίο ψηφίσθηκε αμέσως μετά (στις ή γύρο στις 16 Ιανουαρίου 2002)· Γνωρίζει η Επιτροπή εάν κάθε ένα από τα μόνιμα μέλη του Συμβουλίου Ασφαλείας έχει το δικαίωμα βέτο για σε παγκόσμια κλίμακα άρση της απαγόρευσης των συναλλαγών με οργανώσεις που έχουν χαρακτηρισθεί ως τρομοκρατικές·

4. Μπορεί να αναφέρει η Επιτροπή εάν ο λόγος πουπαγορεύει την απαγόρευση των τραπεζικών συναλλαγών μέσω της El Barakat είναι το γεγονός ότι η τράπεζα αυτή παρέχει άμεσηποστήριξη στις τρομοκρατικές δραστηριότητες του τύπου της Al Qada; Διαθέτουν τα θεσμικά όργανα της ΕΕ κάποια αποδεικτικά στοιχεία περί αυτού ή έχουν πεισθεί από αποδείξεις προερχόμενες εκ μέρους των Ηνωμένων Πολιτειών ή των Ηνωμένων Εθνών·

5. Σε περίπτωση που οι χρηματικές συναλλαγές μέσω της El Barak διεκόπησαν οριστικά, μπορεί να αναφέρει η Επιτροπή εάν η ενέργεια αυτή αποσκοπεί στην πλήρη απομόνωση του διαμελισμένου κράτους της Σομαλίας από τον έξω κόσμο, ώστε να αποκοπούν οι τρομοκρατικές ομάδες που βρίσκονται στο έδαφος της χώρας αυτής από όλες τις ξένες πηγές χρηματοδότησης·

6. Μπορεί να αναφέρει η Επιτροπή εάνπάρχουν άλλοι πρακτικοί τρόποι που θα επέτρεπαν στα άτομα που διαμένουν στα κράτη μέλη της ΕΕ να αποστέλλουν χρήματα στα συγγενικά τους πρόσωπα στη Σομαλία, μέσω άλλων διαύλων εκτός της El Baraka; Εάν ναι, ποια είναι αυτά·

7. Γνωρίζει η Επιτροπή εάν η δυνατότητα ελευθέρωσης νέων διαύλων για τη μεταφορά χρημάτων στη Σομαλία προσκρούει σε εμπόδια ή έχει χαρακτηρισθεί ως εγκληματική πράξη, ειδικότερα όσον αφορά την αποστολή χρημάτων σε άτομα που εξαρτώνται άμεσα από τα εμβάσματα αυτά για να επιβιώσουν·

8. Με ποιον τρόπο και πότε κρίνει η Επιτροπή ότι θα μπορέσουν να αποκατασταθούν οι κανονικές χρηματικές συναλλαγές με τη Σομαλία και πώς θα μπορούσε η ίδια να συμβάλει στην εν λόγω αποκατάσταση·

Πηγή: (μεταξύ άλλων) οι ολλανδικοί σταθμοί Radio 1, VPRO, De Ochtenden, 15 Φεβρουαρίου 2002.

Απάντηση του κ. Nielson εξ ονόματος της Επιτροπής

(25 Απριλίου 2002)

1. Η Επιτροπή γνωρίζει ότι ο οργανισμός Al-Barakhat δραστηριοποιείτο σε ευρωπαϊκές χώρες και ότι η κύρια δραστηριότητά του συνίστατο στη μεταφορά κεφαλαίων από πολίτες της Σομαλίας και άλλους οργανισμούς μεταξύ των χωρών αυτών και ορισμένων περιοχών της Σομαλίας. Τα εμβάσματα διαδραματίζουν ένα σημαντικό ρόλο στην οικονομία της Σομαλίας και αφορούν μεγάλο αριθμό προσώπων.

2.-4. Τα ψηφίσματα του Συμβουλίου Ασφαλείας των Ηνωμένων Εθνών (ΗΕ), και συγκεκριμένα το ψήφισμα 1333 (2000) παράγραφος 8 σημείο γ) και το ψήφισμα 1390 (2002) παράγραφος 2 σημείο α) ορίζουν ότι όλα τα κράτη λαμβάνουν συγκεκριμένα μέτρα κατά προσώπων και οντοτήτων που συνδέονται άμεσα ή έμμεσα με τον Οσάμα Μπιν Λάντεν και την οργάνωση Αλ Κάιντα. Για το σκοπό αυτό, η Επιτροπή Κυρώσεων του Συμβουλίου Ασφαλείας των Ηνωμένων Εθνών κατάρτισε ένα συγκεκριμένο κατάλογο τον οποίο ενημερώνει τακτικά. Το ψήφισμα αυτό του Συμβουλίου Ασφαλείας των ΗΕ και οι αποφάσεις εφαρμογής της Επιτροπής Κυρώσεων είναι δεσμευτικά καιποχρεωτικά, δεδομένου ότι βασίζονται στο άρθρο 41 του Χάρτη των ΗΕ.

Ο κατάλογος των προσώπων και των οντοτήτων που καταρτίζει το Συμβούλιο Ασφαλείας των ΗΕ βασίζεται σε πληροφορίες που παρέχονται από διάφορα κράτη. Οι αποφάσεις του Συμβουλίου των ΗΕ σε ουσιαστικά θέματα απαιτούν τουλάχιστον την έγκριση όλων των μονίμων μελών (εξουσία αρνησικυρίας).

Για την ενίσχυση του ψηφίσματος του Συμβουλίου Ασφαλείας των ΗΕ, η Κοινότητα θέσπισε τον κανονισμό του Συμβουλίου (ΕΚ) αριθ. 467/2001 της 6ης Μαρτίου 2001, για την απαγόρευση της εξαγωγής ορισμένων αγαθών καιπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν(1). Ακολούθως, η Επιτροπή θέσπισε τον κανονισμό (ΕΚ) αριθ. 2199/2001 της 12ης Νοεμβρίου 2001(2), για την τροποποίηση του κανονισμού (ΕΚ) αριθ. 467/2001 του Συμβουλίου που βασίζεται στον ενημερωμένο κατάλογο του Συμβουλίου Ασφαλείας των ΗΕ(3), όπου αναφέρονται μεταξύ άλλων οι οργανισμοί Barakhat. Ως εκ τούτου, διεκόπησαν οι πληρωμές στη Σομαλία μέσω του οργανισμού Barakhat.

Το ψήφισμα 1390(2002) τροποποιεί και συνεχίζει την επιβολή οικονομικών περιορισμών του ψηφίσματος 1333 (2000) και ορίζει ότι πρέπει να καταργηθούν οι κυρώσεις κατά του Αφγανιστάν. Πρόταση της Επιτροπής για τη λήψη των απαιτούμενων μέτρωνποβλήθηκε στις 6 Μαρτίου 2002(4).

5.-7. Όχι. Στόχος είναι η ενίσχυση της καταπολέμησης της τρομοκρατίας και ειδικότερα των σχετικών χρηματοδοτικών μηχανισμών. Οι οικονομικοί περιορισμοί που επιβάλλονται από κανονισμούς της Κοινότητας έχουν ως στόχο συγκεκριμένους οργανισμούς και πρόσωπα, όχι όμως όλα τα εμβάσματα προς τη Σομαλία.

Άλλοι οργανισμοί που αποστέλλουν εμβάσματα από και προς τη Σομαλία εξακολουθούν να δραστηριοποιούνται στη χώρα, όπως ο Amaala και ο Dahabshil που κάλυψαν εν μέρει το κενό που άφησε ο Barakhat. Πρόσφατα, συστάθηκε η Union Bank of Somalia. Επίσης, δημιουργήθηκαν πολλοί μικρότεροι οργανισμοί διεκπεραίωσης εμβασμάτων και/ή δραστηριοποιούνται στη Σομαλία σε περισσότερο τοπική βάση. Ωστόσο, ορισμένες αγροτικές κοινότητες, κυρίως στη νότιο Σομαλία, εξακολουθούν ναποφέρουν από την απουσία επαρκών διαύλων για τη λήψη εμβασμάτων από οικογένειες που βρίσκονται στο εξωτερικό.

8. Οι χρηματικές συναλλαγές βελτιώνονται. Ωστόσο, οι κανονικές οικονομικές και χρηματοοικονομικές σχέσεις με τη Σομαλία εξαρτώνται από την αποφασιστικότητα των πολιτικών δυνάμεων της Σομαλίας και της κοινωνίας των πολιτών της χώρας αυτής να αποκαταστήσουν τη χρηστή και διαρκή διακυβέρνηση στη χώρα τους προκειμένου να συμμετέχουν κατά τρόπο αρμονικό στη διεθνή Κοινότητα.

(1) ΕΕ L 67 της 9.3.2001.

(2) ΕΕ L 295 της 13.11.2001.

(3) AFG/163-SC/7206 της 9ης Νοεμβρίου 2001.

(4) COM(2002)117.